Φιλίππη του Λάνκαστερ

Εκπαίδευση

Η Κατερίνα είχε πολύ καλές σχέσεις με την Φιλίππη και έπαιξε σημαντικό ρόλο στην εκπαίδευση της ενώ είχε πολύ καλές σχέσεις με τον διάσημο Άγγλο ποιητή Τζόφρι Σώσερ του οποίου η σύζυγος Φιλίππη Ροέτ ήταν αδελφή της Κατερίνας, ο Σώσερ ξόδεψε μεγάλο μέρος από τον χρόνο του ως δάσκαλος της Φιλίππης. Εκπαιδεύτηκε υπό την επίβλεψη του Ιωάννη Φρίαρ, στην ποίηση υπό την επίβλεψη του Ιωάννη Φρουασσάρ και στην θεολογία υπό την επίβλεψη του Ιωάννη Γουίκλαιφ, εκπαιδεύτηκε σε όλα τα θέματα σχετικά με τους αρχαίους συγγραφείς όπως ο Πλίνιος και ο Ηρόδοτος ενώ έδειξε έντονο ενδιαφέρον και για τα θρησκευτικά κείμενα.

Γάμος της Φιλίππης με τον βασιλιά της Πορτογαλίας Ιωάννη Α΄ τον Μέγα

Η Φιλίππη έγινε βασίλισσα της Πορτογαλίας λόγω του γάμου της με τον κορυφαίο Πορτογάλο βασιλιά Ιωάννη Α΄ τον Μέγα, ο συγκεκριμένος γάμος ήταν καρπός της Αγγλο - Πορτογαλικής συμμαχίας η οποία δημιουργήθηκε ως αντίδραση στην συμμαχία ανάμεσα στην Γαλλία και στην Καστίλη. Το βασιλικό ζεύγος αρραβωνιάστηκε στον Καθεδρικό ναό του Πόρτο στις 2 Φεβρουαρίου/1387 και ο γάμος πραγματοποιήθηκε στις 14 Φεβρουαρίου/1387, η βασιλική αυλή της Πορτογαλίας γιόρτασε το χαρμόσυνο γεγονός 15 μέρες. Η Φιλίππη παντρεύτηκε τον Ιωάννη Α΄ τον Μέγα με προξενειό και σύμφωνα με κάποιο Πορτογαλικό έθιμο κάποιος Πορτογάλος ευγενής θα έπρεπε να κοιμηθεί μια βραδιά με την νύφη, ο ευγενής αυτός ήταν ο Ιωάννης Ροντρίγκες ντε Σά.
Ο γάμος αυτός ήταν όπως στην συντριπτική πλειοψηφία των περιπτώσεων των γάμων στον μεσαίωνα πολιτικού χαρακτήρα και το ζευγάρι συναντήθηκε μόλις 12 μέρες μετά τον νόμιμο γάμο τους. Ο Ιωάννης ο Μέγας είχε ήδη μια ερωμένη την Ινές Πέρες με την οποία είχε ήδη αποκτήσει ο Ιωάννης ο Μέγας 3 παιδιά την εποχή που παντρεύτηκε την Φιλίππη, ο γιος τους Αλφόνσος της Μπραγκάνσα ήταν ήδη 10 ετών την εποχή που παντρεύτηκαν ο Ιωάννης Α΄ με την Φιλίππη. H Φιλίππη επέτρεψε στον Αλφόνσο και στην μικρότερη αδελφή του Βεατρίκη να μεγαλώσουν στην βασιλική αυλή της Πορτογαλίας αλλά η μητέρα τους Ίνες αναγκάστηκε να την εγκαταλείψει με εντολή της Φιλίππης και να κλειστεί σε μοναστήρι.

Αγγλο - Πορτογαλική συμμαχία λόγω του γάμου της

Με τον γάμο του με την Φιλίππη ο Ιωάννης Α΄ εξασφάλισε συμμαχία με τον Ιωάννη της Γάνδης αφού είχε κυκλοφορήσει η φήμη ότι ο Ιωάννης της Γάνδης διεκδίκησε το βασίλειο της Καστίλης μέσω της Αικατερίνης του Λάνκαστερ της κόρης του απο την δεύτερη σύζυγο του Κωνσταντία της Καστίλης. Στο Ουίνδσορ ο Ιωάννης Α΄ ο Μέγας υπέγραψε (1386) την συμμαχία μεταξύ Αγγλίας και Πορτογαλίας η οποία συνεχίστηκε για πολλούς αιώνες μέχρι τους Ναπολεώντιους πολέμους και εξασφάλισε την ουδετερότητα της Πορτογαλίας ακόμα και στον Β΄ Παγκόσμιο Πόλεμο.
Η Φιλίππη την εποχή του γάμου της ήταν 27 ετών ήδη μεγάλη σε ηλικία για βασιλική νύφη προκειμένου να γεννήσει νόμιμους απογόνους αλλά κατάφερε να γεννήσει 9 παιδιά απ τα οποία επέζησαν τα 6. 
Η Φιλίππη έδειξε ευσέβεια απέναντι στον σύζυγο της Ιωάννη Α΄ χωρίς να κάνει επεμβάσεις στην Πορτογαλική πολιτική, έκανε μόνο σποραδικές παρεμβάσεις στην Αγγλία υπέρ του αδελφού της βασιλιά Ερρίκου Δ΄ σε δυο περιπτώσεις η πρώτη όταν τον υποστήριξε να πάρει τον Αγγλικό θρόνο ανατρέποντας τον ξάδελφο τους Ριχάρδο Β΄ και η δεύτερη όταν έπεισε τον κόμη του Αρούντελ να παντρευτεί την νόθα κόρη του συζύγου της Βεατρίκη.
Λόγω της εμπλοκής του πολέμου της Πορτογαλίας με την Καστίλη και τους Μουσουλμάνους η Πορτογαλική οικονομία γνώρισε σοβαρή κρίση, η Φιλίππη τότε αναγνώρισε ότι η κατάληψη της Θέουτα θα μπορούσε να λύσει όλα τα προβλήματα μιας πόλης που θα μπορούσε να ελέγξει το εμπόριο των μπαχαρικών ανάμεσα στην Αφρική και την Ινδία. Η Φιλίππη πέθανε πριν τα σχέδια της πραγματοποιηθούν αφού ο στόχος έγινε πραγματικότητα στην μάχη της Θέουτα στις 14 Αυγούστου/1415.

Θάνατος της Φιλίππης

Σε ηλικία 53 ετών η Φιλιππη αρρώστησε βαριά από πανούκλα, κάλεσε στο νεκροκρέβατο της όλους τους γιους της για να τους δώσει την ευλογία της, τους παρέδωσε επιχρυσωμένα ξίφη για να στεφθούν ιππότες και ένα κομμάτι του Τιμίου Σταυρού με εντολή να διατηρήσουν την πίστη τους και να εκπληρώσουν τα θρησκευτικά καθήκοντα. Ο βασιλιάς Ιωάννης ο Μέγας αν και ακούγεται ότι την παντρεύτηκε παρά την θέληση του συνεθλίβη έντονα από τον θάνατο της και όπως ακούγεται δεν μπορούσε για πολλές μέρες ούτε να φάει ούτε να κοιμηθεί. Η Φιλίππη πέρασε τις τελευταίες στιγμές ήπια χωρίς πόνο παρά την βαριά της ασθένεια ενώ μέχρι την τελευταία στιγμή έδειχνε ενδιαφέρον για τις στρατιωτικές επιχειρήσεις της συζύγου και των γιων της που ακολούθησαν στην συνέχεια στην Αφρική.